La Uerba tien o suyo naixedero entre as Sierras Pelarda y de Orich a una altaria de 1.280 m, concretament en o termin municipal de Fuent Frida en a comarca de Xiloca, provincia de Teruel. O puesto exacto a on naixe o río no ye senyalizato, pero se troba nomás a uns 100 m d'a ermita de Nuestra Sinyora de Losiella (actualment en castellán local Ermita de la Virgen de La Silla), asinas que se localiza sin guaire problema.